
R A P O R T

asupra proiectului de Lege pentru modificarea şi  completarea Legii nr.17/2000 privind asistenţa socială 

a persoanelor vârstnice
1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu proiectul de Lege pentru modificarea şi completarea Legii nr.17/2000 privind asistenţa socială a persoanelor vârstnice, trimis cu adresa nr.PL.X 311 din 18 aprilie 20006.
La întocmirea prezentului raport Comisia a avut în vedere avizele:

· Consiliului Legislativ (nr.515/10.05.2005 - favorabil)

· Consiliului Economic şi Social (nr.938/11.05.2005 - favorabil)
· Comisiei juridice, de disciplină şi imunităţi (nr.31/503/19.04.2006 - favorabil)
· Comisiei pentru administraţie publică, amenajarea teritoriului şi echilibru ecologic (nr.26/873/03.05.2006 - favorabil)
· Comisiei pentru sănătate şi familie (nr.28/244/05.05.2006 - favorabil)
· Comisiei pentru buget, finanţe şi bănci (nr.273/11.05.2006 - negativ)
precum şi punctul de vedere al Guvernului (nr.3392/19.12.2005 -  favorabil).
Proiectul de lege are ca obiect de reglementare modificarea art.24 şi art 25 din Legea nr.17/2000 privind asistenţa socială a persoanelor vârstnice, oferind astfel posibilitatea tuturor categoriilor de persoane vârstnice, cu sau fără venituri, să beneficieze de servicii de asistenţă socială şi să fie protejaţi atunci când sunt lipsiţi de resurse. 

Comisia propune Plenului Camerei Deputaţilor aprobarea proiectului de lege întrucât este necesară stabilirea unui sistem de plată a contribuţiei diferenţiat în funcţie de venitul persoanelor vârstnice, care să asigure menţinerea unui plafon constant şi durabil al veniturilor, astfel încât căminele să ofere servicii la nivelul standardelor de calitate adoptate.
2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterea proiectului nu au participat invitaţi.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 11 voturi pentru şi o abţinere.

5. Proiectul de lege a fost adoptat de Senat în şedinţa din 10 aprilie 2006.
6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii în şedinţa din 7 iunie 2006, Comisia propune adoptarea cu modificări a proiectului de lege:
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1
	Titlul legii

Lege pentru modificarea şi completarea Legii nr.17/2000 privind asistenţa socială a persoanelor vârstnice


	Nemodificat 
	

	2
	Art.I. – Legea nr.17/2000 privind asistenţa socială a persoanelor vârstnice, publicată în Monitorul Oficial al României, Partea I, nr.104 din 9 martie 2000, se modifică şi se completează după cum urmează:

	Nemodificat
	

	3
	1. Articolul 24 va avea următorul cuprins:

„Art.24. – (1) Persoanele vârstnice care dispun de venituri proprii şi sunt îngrijite în căminele organizate potrivit prezentei legi, precum şi susţinătorii legali ai acestora, au obligaţia să plătească lunar o contribuţie de întreţinere, stabilită pe baza costului mediu lunar de întreţinere.
(2) Persoanele vârstnice care nu au venituri şi nici susţinători legali nu datorează contribuţia de întreţinere, aceasta fiind asigurată din bugetele locale sau judeţene, după caz, în limita hotărâtă de acestea.

(3) Consiliile locale sau judeţene hotărăsc cu privire la cuantumul contribuţiei lunare de întreţinere datorată de persoanele vârstnice îngrijite în cămine şi/sau susţinătorii legali şi în situaţia în care veniturile acestor persoane sunt insuficiente pentru acoperirea costului mediu lunar de întreţinere.”

	Nemodificat
	

	4
	Punctul 2, articolul 25, alineatele (1) – (2)

2. Articolul 25 va avea următorul cuprins:

„Art.25. - (1) Costul mediu lunar de întreţinere se stabileşte anual de către consiliile locale şi/sau judeţene, după caz, înainte de adoptarea bugetelor proprii.
(2) Costul mediu lunar de întreţinere se stabileşte în funcţie de gradul de dependenţă a persoanei vârstnice îngrijite şi are în vedere cheltuielile de întreţinere, pentru hrană şi gospodărie, obiecte de inventar, echipament şi cazarmament, materiale sanitare şi altele asemenea, în conformitate cu clasificaţia bugetară specifică bugetelor autorităţilor administraţiei publice locale.

	Nemodificate
	

	5
	Punctul 2, articolul 25, alineatul (3)

(3) Cheltuielile aferente plăţii salariilor pentru personalul angajat în cămine, a medicamentelor şi cheltuielilor de capital nu se iau în calcul la stabilirea costului mediu lunar de întreţinere.


	Se propune reformularea textuluialin.(3) al art.25 după cum urmează:

„(3) Cheltuielile aferente plăţii salariilor pentru personalul angajat în cămine, a medicamentelor şi cheltuielile de capital nu se iau în calcul la stabilirea costului mediu lunar de întreţinere.”

Autor: d-l deputat Stelian Duţu


	Pentru fluiditatea şi corectitudinea frazei.

	6
	Punctul 2, articolul 25, alineatul (4)

(4) Costul mediu lunar de întreţinere trebuie să asigure îndeplinirea nivelului standardelor de calitate pentru serviciile oferite, adoptate şi aprobate în condiţiile legii.


	Nemodificat 
	

	7
	Punctul 2, articolul 25, alineatele (5) – (6)

(5) Acoperirea valorii integrale a contribuţiei lunare se stabileşte astfel:

a) persoanele vârstnice care au venituri şi sunt îngrijite în cămin datorează contribuţia lunară de întreţinere în cuantum de 60% din valoarea veniturilor personale lunare, fără a se depăşi costul mediu lunar de întreţinere aprobat pentru fiecare cămin;

b) diferenţa până la concurenţa valorii integrale a contribuţiei lunare de întreţinere se va plăti de către susţinătorii legali ai persoanelor vârstnice îngrijite în cămine;

c) susţinătorii legali pot acoperi din veniturile proprii contribuţia lunară integrală printr-un angajament de plată.

(6) Dacă prin aplicarea cotei de 60% prevăzută la alin.(5) lit.a) se acoperă valoarea totală a contribuţiei lunare, susţinătorii legali nu mai sunt ţinuţi de obligaţia susţinerii plăţii diferenţei de contribuţie.


	Se propune reformularea textelor alin.(5) şi (6) ale art.25 după cum urmează:

„(5) Acoperirea valorii integrale a contribuţiei lunare se stabileşte astfel:

a) persoanele vârstnice care au venituri şi sunt îngrijite în cămin datorează contribuţia lunară de întreţinere în cuantum de până la 60% din valoarea veniturilor personale lunare, fără a se depăşi costul mediu lunar de întreţinere aprobat pentru fiecare cămin;

b) diferenţa până la concurenţa valorii integrale a contribuţiei lunare de întreţinere se va plăti de către susţinătorii legali ai persoanelor vârstnice îngrijite în cămine, dacă realizează venit pe membru de familie mai mare decât salariul minim brut pe ţară în vigoare;

c) susţinătorii legali pot acoperi din veniturile proprii contribuţia lunară integrală printr-un angajament de plată.

(6) Dacă prin aplicarea cotei prevăzută la alin.(5) lit.a) se acoperă valoarea totală a contribuţiei lunare, susţinătorii legali nu mai sunt ţinuţi de obligaţia susţinerii plăţii diferenţei de contribuţie.”

Autor: d-l deputat Ioan Cindrea


	Pentru o exprimare corectă.

Pentru protejarea veniturilor necesare întreţinerii propriei familii a susţinătorului legal.

S-a eliminat sitagma „de 60%” pentru claritatea textului. 

	8
	Punctul 2, articolul 25, alineatele (7) – (8)

(7) Obligaţia de plată a contribuţiei lunare de întreţinere în sarcina persoanei vârstnice şi/sau a susţinătorilor legali se stabileşte printr-un angajament de plată, semnat de persoana vârstnică, de reprezentantul său legal, după caz, şi/sau de susţinătorul legal. Angajamentul de plată constituie titlu executoriu.
(8) Obligaţia de plată a contribuţiei lunare în sarcina susţinătorilor legali se poate stabili şi prin hotărâre judecătorească.


	Nemodificate
	

	9
	Art.II. – Legea nr.17/2000 privind asistenţa socială a persoanelor vârstnice, cu modificările şi completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.

	Nemodificat 
	



Comisia a propus aprobarea proiectului în forma propusă în prezentul raport, cu 11 voturi pentru şi o abţinere.

PREŞEDINTE,





SECRETAR,


Stelian DUŢU





Karoly KEREKES

Întocmit, 

Consilier Adriana Emilia BREAZU

